Title: Megélni, megvallani
Description: Megélni, megvallani címmel, 2012 szeptemberében rendezett konferenciát az Egységes Magyarországi Izraelita Hitközség, a magyar-zsidó együttélésről. Az itt elhangzott előadásokat tartalmazza jelen kötet, amely Lánczi András, a Századvég Alapítvány elnökének előszavával, valamint Köves Slomó ortodox rabbi és Martonyi János akkori külügyminiszter, a rendezvény fővédnöke üdvözlő szavaival veszi kezdetét. Ezt követően tizenegy beszéd írott változata olvasható. Ezek között - egyebek mellett - Bányai László a magyar-zsidó identitásban mutatkozó elválásokról és találkozásokról beszél; Gerő András - egy 2012. június végén elindult diskurzusra reagálva - a "múlttal való szembenézés" kifejezéssel, annak problematikájával foglalkozik; Ormos Mária arról beszél, hogy a zsidóság esetében szervezeti erő, közös nyelv és külön ország hiányában mi biztosította a kohéziót; Szigetvári Viktor a zsidó asszimiláció problematikájáról gondolkodik; Tatár György a zsidó identitással foglalkozik a bibliai szövegek alapján; Turbucz Dávid Horthy Miklós antiszemitizmusáról ír; Ungáry Krisztián pedig a kollektív társadalmi tapasztalatokat igyekszik összegezni.
Subjects: Jews, Congresses, Identity, Antisemitism, Ethnic relations
Places: Hungary